title: 2014/232/EU: Neuvoston päätös, annettu 14 päivänä huhtikuuta 2014 , Euroopan unionin ja Gabonin tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevan pöytäkirjan tekemisestä Euroopan unionin puolesta

text:
               26.4.2014

               FI

               Euroopan unionin virallinen lehti

               L 125/48

         NEUVOSTON PÄÄTÖS,
   annettu 14 päivänä huhtikuuta 2014,
   Euroopan unionin ja Gabonin tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevan pöytäkirjan tekemisestä Euroopan unionin puolesta

      (2014/232/EU)

   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 43 artiklan yhdessä sen 218 artiklan 6 kohdan a alakohdan ja 7 kohdan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän,
   sekä katsoo seuraavaa:

               (1)

               Neuvosto hyväksyi 16 päivänä huhtikuuta 2007 Gabonin tasavallan ja Euroopan yhteisön välisen kalastuskumppanuussopimuksen, jäljempänä ’kumppanuussopimus’, antamalla asetuksen (EY) N:o 450/2007 (1).

               (2)

               Unioni on neuvotellut Gabonin tasavallan kanssa uuden pöytäkirjan, jossa unionin aluksille myönnetään kalastusmahdollisuuksia Gabonin tasavallan suvereniteettiin tai lainkäyttövaltaan kalastuksen osalta kuuluvilla vesillä.

               (3)

               Tämä uusi pöytäkirja on allekirjoitettu neuvoston päätöksen N:o 2013/462/EU (2) nojalla, ja sitä sovelletaan väliaikaisesti 24 päivästä heinäkuuta 2013 (3).

               (4)

               Uusi pöytäkirja olisi hyväksyttävä.

               (5)

               Kumppanuussopimuksella perustetaan sekakomitea, jonka tehtävänä on valvoa tämän sopimuksen soveltamista. Pöytäkirjan mukaisesti sekakomitea voi lisäksi hyväksyä tiettyjä pöytäkirjaan tehtäviä muutoksia. Näiden muutosten hyväksymisen helpottamiseksi on aiheellista valtuuttaa komissio tietyin edellytyksin hyväksymään ne noudattaen yksinkertaistettua menettelyä,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Euroopan unionin ja Gabonin tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskeva pöytäkirja, jäljempänä ’pöytäkirja’, unionin puolesta (4).
   2 artikla
   Neuvoston puheenjohtaja tekee unionin puolesta pöytäkirjan 15 artiklassa määrätyn ilmoituksen.
   3 artikla
   Valtuutetaan komissio liitteessä esitettyjen säännösten ja edellytysten mukaisesti hyväksymään unionin puolesta muutokset, jotka sekakomiteassa tehdään pöytäkirjaan.
   4 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 14 päivänä huhtikuuta 2014.

            Neuvoston puolesta

            Puheenjohtaja

         A. TSAFTARIS

      (1)  Neuvoston asetus (EY) N:o 450/2007, annettu 16 päivänä huhtikuuta 2007, Gabonin tasavallan ja Euroopan yhteisön välisen kalastuskumppanuussopimuksen tekemisestä (EUVL L 109, 26.4.2007, s. 1).

      (2)  Neuvoston päätös 2013/462/EU, annettu 22 päivänä heinäkuuta 2013, Euroopan unionin ja Gabonin tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta tehdyn pöytäkirjan allekirjoittamisesta Euroopan unionin puolesta ja sen väliaikaisesta soveltamisesta (EUVL L 250, 20.9.2013, s. 1).

      (3)  Ilmoitus Euroopan unionin ja Gabonin tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta tehdyn pöytäkirjan allekirjoituspäivästä (EUVL L 229, 28.8.2013, s. 1).

      (4)  Pöytäkirja on julkaistu virallisessa lehdessä (EUVL L 250, 20.9.2013, s. 2) yhdessä sen allekirjoittamista koskevan päätöksen kanssa.

      LIITE
      Unionin kannan esittämistä sekakomiteassa koskevan valtuutuksen soveltamisala ja siihen sovellettava menettely

                  1.

                  Komissio valtuutetaan neuvottelemaan Gabonin tasavallan kanssa ja, edellyttäen että se on tarpeen ja että noudatetaan tämän liitteen 3 kohtaa, sopimaan pöytäkirjaan tehtävistä muutoksista, jotka koskevat seuraavia kysymyksiä:

                              a)

                              kalastusmahdollisuuksien tarkistaminen pöytäkirjan 5 ja 6 artiklan mukaisesti;

                              b)

                              päätös pöytäkirjan 3 artiklan mukaisen alakohtaisen tuen yksityiskohtaisista säännöistä;

                              c)

                              tekniset erittelyt ja yksityiskohtaiset säännöt, jotka kuuluvat sekakomitean toimivaltaan pöytäkirjan liitteen mukaisesti.

                  2.

                  Kalastuskumppanuussopimuksella perustetussa sekakomiteassa unioni

                              a)

                              pyrkii saavuttamaan yhteisen kalastuspolitiikan puitteissa asetetut unionin tavoitteet;

                              b)

                              noudattaa yhteisen kalastuspolitiikan ulkoisesta ulottuvuudesta 19 päivänä maaliskuuta 2012 annettuja neuvoston päätelmiä;

                              c)

                              edistää kantoja, jotka ovat sopusoinnussa alueellisten kalastusjärjestöjen hyväksymien asiaankuuluvien sääntöjen kanssa.

                  3.

                  Kun sekakomitean kokouksessa on määrä hyväksyä 1 kohdassa tarkoitettuja pöytäkirjaan tehtäviä muutoksia koskeva päätös, on toteutettava tarvittavat toimet, jotta unionin puolesta esitettävässä kannassa otetaan huomioon viimeisimmät tilastolliset, biologiset ja muut asiaankuuluvat komissiolle toimitetut tiedot.
                  Tätä varten ja näiden tietojen pohjalta komission yksiköt toimittavat neuvostolle tai sen valmisteluelimille käsiteltäväksi ja hyväksyttäväksi riittävän ajoissa ennen sekakomitean asianomaista kokousta asiakirjan, jossa esitetään ehdotetun unionin kannan yksityiskohdat.
                  Siltä osin kuin on kyse 1 kohdan a alakohdassa tarkoitetuista kysymyksistä, neuvosto hyväksyy suunnitellun unionin kannan määräenemmistöllä. Muissa tapauksissa valmistelevassa asiakirjassa suunniteltu unionin kanta katsotaan hyväksytyksi, jollei jäsenvaltioiden määrävähemmistö vastusta sitä neuvoston valmisteluelimen kokouksessa tai 20 päivän kuluessa valmistelevan asiakirjan vastaanottamisesta sen mukaan, kumpi näistä tapahtuu aikaisemmin. Jos tällainen vastustaminen esitetään, asia saatetaan neuvoston käsiteltäväksi.
                  Jos myöhempien kokousten kuluessa, mukaan lukien paikan päällä järjestettävät kokoukset, on mahdotonta päästä yhteisymmärrykseen siitä, että unionin kannassa otetaan huomioon uusia seikkoja, asia siirretään neuvoston tai sen valmisteluelinten käsiteltäväksi.
                  Komissiota kehotetaan toteuttamaan hyvissä ajoin kaikki sekakomitean päätöksen noudattamisen edellyttämät toimet, mukaan lukien tarvittaessa asianomaisen päätöksen julkaiseminen Euroopan unionin virallisessa lehdessä ja tämän päätöksen täytäntöönpanon mahdollisesti edellyttämien ehdotusten toimittaminen.


Avis juridique important

|

41976D0755

76/755/EHTY, ETY, Euratom: Neuvostossa kokoontuneiden neuvoston ja Euroopan yhteisöjen jäsenvaltioiden hallitusten edustajien päätös, tehty 20 päivänä syyskuuta 1976, taloudellisista yhteistyötoimista EY:n ja Kanadan sekakomissiossa

Virallinen lehti nro L 260 , 24/09/1976 s. 0036 - 0036 Suomenk. erityispainos Alue 11 Nide 3 s. 0042  Espanjank. erityispainos: Luku 11 Nide 6 s. 0150  Ruotsink. erityispainos Alue 11 Nide 3 s. 0042  Portugalink. erityispainos: Luku 11 Nide 6 s. 0150

NEUVOSTOSSA KOKOONTUNEIDEN NEUVOSTON JA EUROOPAN YHTEISÖJEN JÄSENVALTIOIDEN HALLITUSTEN EDUSTAJIEN PÄÄTÖS,tehty 20 päivänä syyskuuta 1976,taloudellisista yhteistyötoimista EY:n ja Kanadan sekakomissiossa (76/755/EHTY, ETY, Euratom) NEUVOSTO JA NEUVOSTOSSA KOKOONTUNEET JÄSENVALTIOIDEN HALLITUSTEN EDUSTAJATOVAT PÄÄTTÄNEET SEURAAVAA:Yhteisö voi EY:n ja Kanadan sekakomissiossa toteuttaa käytännön taloudellisia yhteistyötoimia ainoastaan, jos asiasta saavutetaan etukäteen yhteisön omia menettelyjä noudattaen yhteinen kanta; tämä edellytys on voimassa kaikissa olosuhteissa ja riippumatta siitä, missä määrin yhteistä politiikkaa jo toteutetaan sillä alalla, jota suunnitellut toimet koskevat.Tehty Brysselissä 20 päivänä syyskuuta 1976.PuheenjohtajaM. van der STOEL


title: 2006/352/EY: Siirtotyöläisten sosiaaliturvan hallintotoimikunta - Päätös N:o 206, tehty  15 päivänä joulukuuta 2005 , siirtotyöläisten sosiaaliturvan hallintotoimikunnan tilintarkastuslautakunnan toimintatavasta ja kokoonpanosta

text:
               18.5.2006

               FI

               Euroopan unionin virallinen lehti

               L 130/39

      PÄÄTÖS N:o 206,
   tehty 15 päivänä joulukuuta 2005,
   siirtotyöläisten sosiaaliturvan hallintotoimikunnan tilintarkastuslautakunnan toimintatavasta ja kokoonpanosta
   (2006/352/EY)
   SIIRTOTYÖLÄISTEN SOSIAALITURVAN HALLINTOTOIMIKUNTA, joka
   ottaa huomioon asetuksen (ETY) N:o 1408/71 täytäntöönpanomenettelystä 21 päivänä maaliskuuta 1972 annetun neuvoston asetuksen (ETY) N:o 574/72 101 artiklan 3 kohdan, jonka mukaisesti hallintotoimikunta määrää tilintarkastuslautakunnan toimintatavoista ja kokoonpanosta,
   ottaa huomioon tilintarkastuslautakunnan toimintatapaa koskevista määräyksistä ja kokoonpanosta 24 päivänä syyskuuta 1973 tehdyn päätöksen N:o 86 ja 3 päivänä lokakuuta 1995 tehdyn päätöksen N:o 159
   sekä katsoo, että tilintarkastuslautakunnan toimintatavasta ja kokoonpanosta aiemmin tehtyjä päätöksiä on syytä tarkistaa Euroopan unionin laajennuttua 1 päivänä toukokuuta 2004,
   ON PÄÄTTÄNYT SEURAAVAA:

               1)

               Kumotaan päätökset N:o 86 ja 159 ja korvataan kyseessä olevien päätösten teksti, joka koskee siirtotyöläisten sosiaaliturvan hallintotoimikunnan tilintarkastuslautakunnan toimintatapaa ja kokoonpanoa, tämän päätöksen liitteessä olevalla tekstillä.

               2)

               Tätä päätöstä sovelletaan sen kuukauden ensimmäisestä päivästä, joka seuraa sen julkaisemista Euroopan unionin virallisessa lehdessä.

            Hallintotoimikunnan puheenjohtaja

         Anna HUDZIECZEK

      LIITE
      Siirtotyöläisten sosiaaliturvan hallintotoimikunnan tilintarkastuslautakunnan toimintatapa ja kokoonpano

                  1.

                  Asetuksen (ETY) N:o 574/72 101 artiklan 3 kohdassa säädetty tilintarkastuslautakunta toimii asetuksen (ETY) N:o 574/72 102 artiklan 1 kohdassa ja 113 artiklan 3 kohdassa säädettyjä tehtäviä toteuttaessaan siirtotyöläisten sosiaaliturvan hallintotoimikunnan alaisuudessa ja saa ohjeet hallintotoimikunnalta.
                  Tilintarkastuslautakunta laatii pitkän aikavälin työohjelman ja toimittaa sen hallintotoimikunnalle hyväksyttäväksi. Tilintarkastuslautakunta toimittaa hallintotoimikunnalle vuosittain työohjelman edistymistä käsittelevän raportin.

                  2.

                  Tilintarkastuslautakunta tekee päätöksensä periaatteessa asiakirja-aineiston perusteella. Se voi pyytää toimivaltaisilta viranomaisilta tietoja tai selvityksiä, joita se pitää tarpeellisena sille tarkasteltaviksi annettujen kysymysten tutkimisessa. Tilintarkastuslautakunta voi hankittuaan asialle hallintotoimikunnan puheenjohtajalta etukäteen suostumuksen antaa sihteeristön jäsenen tai tiettyjen lautakunnan jäsenten tehtäväksi suorittaa paikan päällä lautakunnan tehtävien edellyttämiä tutkimuksia. Hallintotoimikunnan puheenjohtaja ilmoittaa tällaisesta tutkimuksesta asianomaisen jäsenvaltion edustajalle hallintotoimikunnassa.
                  Tilintarkastuslautakuntaa avustaa riippumaton asiantuntija, jolla on koulutusta ja kokemusta lautakunnan toimintaan liittyvissä asioissa ja etenkin niissä tehtävissä, jotka liittyvät asetuksen (ETY) N:o 574/72 94, 95 ja 101 artiklaan.

                  3.

                  Kullakin Euroopan unionin jäsenvaltiolla on tilintarkastuslautakunnassa kaksi edustajaa, jotka asianomaisen valtion toimivaltaiset viranomaiset nimittävät.
                  Jos tilintarkastuslautakunnan jäsenellä on este, toimivaltaiset viranomaiset voivat nimittää hänen tilalleen sijaisen kyseistä tehtävää varten.

                  4.

                  Päätökset tehdään enemmistöpäätöksinä, ja kullakin jäsenvaltiolla on vain yksi ääni.
                  Tilintarkastuslautakunnan lausunnoissa on ilmoitettava, sovittiinko lausunnosta yksimielisesti vai enemmistöpäätöksellä. Lausuntoon on tarvittaessa liitettävä vähemmistön lausumat tai varaukset.
                  Ellei lausuntoa hyväksytä yksimielisesti, tilintarkastuslautakunta toimittaa sen hallintotoimikunnalle ja liittää mukaan raportin, jossa erityisesti mainitaan eriävät mielipiteet ja niiden syyt.
                  Lisäksi lautakunta nimeää esittelijän, jonka tehtävänä on toimittaa hallintotoimikunnalle kaikki tiedot, joita se katsoo tarvitsevansa ratkaistakseen erimielisyyden.
                  Esittelijäksi ei saa nimetä erimielisyyden osapuolena olevan maan edustajaa.

                  5.

                  Euroopan komission edustaja tai varaedustaja hallintotoimikunnassa toimii neuvonantajana tilintarkastuslautakunnassa.

                  6.

                  Tilintarkastuslautakunnan puheenjohtajana toimii sitä jäsenvaltiota edustava jäsen, jonka edustaja toimii hallintotoimikunnan puheenjohtajana.
                  Tilintarkastuslautakunnan puheenjohtaja voi yhdessä sihteeristön kanssa ryhtyä kaikkiin tarvittaviin toimenpiteisiin tilintarkastuslautakunnan toimivaltaan kuuluvien ongelmien pikaiseksi ratkaisemiseksi.
                  Tilintarkastuslautakunnan puheenjohtaja toimii periaatteessa tilintarkastuslautakunnan toimivaltaan kuuluvien ongelmien tutkimisesta vastaavien työryhmien puheenjohtajana. Puheenjohtajan ollessa estynyt tai tutkittaessa tiettyjä erityisiä ongelmia puheenjohtaja voi kuitenkin nimetä toisen henkilön edustamaan itseään.

                  7.

                  Hallintotoimikunnan sihteeristö vastaa tilintarkastuslautakunnan kokousten valmistelusta ja järjestämisestä ja laatii niiden pöytäkirjat. Sihteeristö suorittaa lautakunnan toiminnan kannalta tarpeelliset tehtävät. Lautakunnan kokousten esityslistasta, ajankohdasta ja kestosta sovitaan puheenjohtajan kanssa.

                  8.

                  Hallintotoimikunnan sihteeristö toimittaa esityslistan tilintarkastuslautakunnan ja hallintotoimikunnan jäsenille viimeistään 20 päivää ennen kokousta.
                  Hallintotoimikunnan sihteeristö toimittaa kokousasiakirjat saataville samassa määräajassa.

                  9.

                  Tilintarkastuslautakuntaan sovelletaan tarvittaessa hallintotoimikunnan sääntöjä.


Avis juridique important

|

32001D0126

2001/126/EY: Neuvoston päätös, tehty 12 päivänä helmikuuta 2001, alueiden komitean italialaisen varajäsenen nimeämisestä

Virallinen lehti nro L 046 , 16/02/2001 s. 0023 - 0023

Neuvoston päätös,tehty 12 päivänä helmikuuta 2001,alueiden komitean italialaisen varajäsenen nimeämisestä(2001/126/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 263 artiklan,ottaa huomioon alueiden komitean jäsenten ja varajäsenten nimeämisestä 26 päivänä tammikuuta 1998 tehdyn neuvoston päätöksen(1),sekä katsoo, että alueiden komiteassa on vapautunut varajäsenen paikka entisen varajäsenen Paolo AGOSTINACCIOn alueiden komitean varsinaiseksi jäseneksi nimeämisen jälkeen,ottaa huomioon Italian hallituksen ehdotuksen,ON PÄÄTTÄNYT SEURAAVAA:Ainoa artiklaNimetään Luciano DEL FRE alueiden komitean varajäseneksi Paolo AGOSTINACCIOn tilalle tämän jäljellä olevaksi toimikaudeksi eli 25 päivään tammikuuta 2002.Tehty Brysselissä 12 päivänä helmikuuta 2001.Neuvoston puolestaPuheenjohtajaT. Östros(1) EYVL L 28, 4.2.1998, s. 19.


title: 2006/298/EY: Komission päätös, tehty  20 päivänä huhtikuuta 2006 , Romaniassa toteutettavien maataloutta ja maaseudun kehittämistä koskevien liittymistä edeltävien toimenpiteiden tuen hallinnoinnin siirtämisestä täytäntöönpanovirastoille liittymistä edeltävänä aikana

text:
               22.4.2006

               FI

               Euroopan unionin virallinen lehti

               L 109/9

      KOMISSION PÄÄTÖS,
   tehty 20 päivänä huhtikuuta 2006,
   Romaniassa toteutettavien maataloutta ja maaseudun kehittämistä koskevien liittymistä edeltävien toimenpiteiden tuen hallinnoinnin siirtämisestä täytäntöönpanovirastoille liittymistä edeltävänä aikana
   (2006/298/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon Euroopan unionin jäsenyyttä hakeneille valtioille osana liittymistä edeltävää strategiaa annettavan tuen yhteensovittamisesta ja asetuksen (ETY) N:o 3906/89 muuttamisesta 21 päivänä kesäkuuta 1999 annetun neuvoston asetuksen (EY) N:o 1266/1999 (1) ja erityisesti sen 12 artiklan 2 kohdan,
   ottaa huomioon yhteisön tuesta maataloutta ja maaseudun kehittämistä koskeville liittymistä valmisteleville toimenpiteille jäsenyyttä hakeneissa Keski- ja Itä-Euroopan maissa liittymistä edeltävänä aikana 21 päivänä kesäkuuta 1999 annetun neuvoston asetuksen (EY) N:o 1268/1999 (2) ja erityisesti sen 4 artiklan 5 ja 6 kohdan,
   sekä katsoo seuraavaa:

               (1)

               Maatalouden ja maaseudun kehittämisen erityinen liittymisohjelma (jäljempänä ’Sapard-ohjelma’) hyväksyttiin 12 päivänä joulukuuta 2000 tehdyllä komission päätöksellä K(2000) 3742 lopullinen, sellaisena kuin se on viimeksi muutettuna 11 päivänä huhtikuuta 2006 tehdyllä komission päätöksellä K(2006) 1194, asetuksen (EY) N:o 1268/1999 4 artiklan 5 ja 6 kohdan mukaisesti.

               (2)

               Romanian tasavallan hallitus ja komissio, Euroopan yhteisön puolesta, allekirjoittivat 2 päivänä helmikuuta 2001 monivuotisen rahoitussopimuksen Sapard-ohjelman toteutuksen teknisestä, oikeudellisesta ja hallinnollisesta kehyksestä. Rahoitussopimus muutettiin viimeksi vuoden 2004 vuotuisella rahoitussopimuksella, joka allekirjoitettiin 12 päivänä toukokuuta 2005 ja tuli voimaan 3 päivänä marraskuuta 2005.

               (3)

               Sapard-virasto on julkinen toimielin, jolla on oikeudellinen asema maa- ja metsätaloudesta sekä maaseudun kehittämisestä vastaavan ministeriön alaisuudessa, ja Romanian toimivaltainen viranomainen nimesi sen eräiden Sapard-ohjelmassa määriteltyjen toimenpiteiden täytäntöönpanijaksi. Sapard-ohjelman täytäntöönpanoon liittyvien rahoitustoimintojen hoitajaksi on nimetty valtiovarainministeriön kansallisesta rahastosta vastaava osasto.

               (4)

               Asetuksen (EY) N:o 1266/1999 12 artiklan 2 kohdan mukaisen ohjelmien/hankkeiden kansallisen ja alakohtaisen hallinnointikyvyn, varainhoidon valvontamenettelyjen ja julkistalouden rakenteiden tapauskohtaisen analyysin perusteella komissio teki eräiden Sapard-ohjelmaan kuuluvien toimenpiteiden osalta 31 päivänä heinäkuuta 2002 päätöksen 2002/638/EY (3) ja 5 päivänä joulukuuta 2003 päätöksen 2003/846/EY (4) Romaniassa toteutettavien maataloutta ja maaseudun kehittämistä koskevien liittymistä edeltävien toimenpiteiden tuen hallinnoinnin siirtämisestä liittymistä edeltävänä aikana.

               (5)

               Komissio on tehnyt asetuksen (EY) N:o 1266/1999 12 artiklan 2 kohdan nojalla lisänalyysin Sapard-ohjelman toimenpiteestä 1.2 ”Laadunvalvonnan ja eläinlääkintä- ja kasvinterveystarkastusten rakenteiden sekä elintarvikkeiden laadun ja kuluttajansuojan parantaminen”, toimenpiteestä 3.2 ”Tuottajaryhmittymien perustaminen”, toimenpiteestä 3.3 ”Ympäristönsuojeluun ja maaseudun säilyttämiseen soveltuvat maatalouden tuotantomenetelmät” ja toimenpiteestä 3.5 ”metsätalous”. Komissio katsoo, että Romanian tasavalta täyttää myös kyseisten toimenpiteiden osalta yhteisön tuesta maataloutta ja maaseudun kehittämistä koskeville liittymistä valmisteleville toimenpiteille jäsenyyttä hakeneissa Keski- ja Itä-Euroopan maissa liittymistä edeltävänä aikana annetun neuvoston asetuksen (EY) N:o 1268/1999 soveltamista koskevista rahoitussäännöistä 7 päivänä kesäkuuta 2000 annetun komission asetuksen (EY) N:o 2222/2000 (5) 4, 5 ja 6 artiklan ja liitteen säännökset sekä asetuksen (EY) N:o 1266/1999 liitteessä vahvistetut vähimmäisedellytykset.

               (6)

               Tästä syystä on aiheellista luopua asetuksen (EY) N:o 1266/1999 12 artiklan 1 kohdassa tarkoitetusta ennakkohyväksyntää koskevasta vaatimuksesta ja siirtää toimenpiteiden 1.2, 3.2, 3.3 ja 3.5 osalta tuen hallinnointi hajautetulta pohjalta Romaniassa toimivalle Sapard-virastolle ja valtiovarainministeriön kansallisesta rahastosta vastaavalle osastolle.

               (7)

               Koska toimenpiteisiin 1.2, 3.2, 3.3 ja 3.5 liittyvät komission tarkastukset perustuvat järjestelmään, jonka kaikki olennaiset osat eivät ole vielä täysin toimivia, Sapard-ohjelman hallinnointi on aiheellista siirtää Sapard-virastolle ja valtionvarainministeriön kansallisesta rahastosta vastaavalle osastolle asetuksen (EY) N:o 2222/2000 3 artiklan 2 kohdan mukaisesti väliaikaisesti.

               (8)

               Sapard-ohjelman hallinnoinnin täydellinen siirto tapahtuu vasta järjestelmän moitteetonta toimivuutta koskevien lisätarkastusten ja tuen hallinnoinnin siirtämisestä maatalous-, metsä-, vesi- ja ympäristöministeriön alaiselle Sapard-virastolle ja valtiovarainministeriön kansallisesta rahastosta vastaavalle osastolle mahdollisesti annettavien komission suositusten täytäntöönpanon jälkeen.

               (9)

               Romanian viranomaiset ehdottivat 6 päivänä lokakuuta 2005 toimenpiteisiin 1.2, 3.2 ja 3.5 liittyvien menojen tukikelpoisuutta koskevia sääntöjä monivuotisen rahoitussopimuksen B osan 4 artiklan 1 kohdan mukaisesti. Komissiolta pyydetään asiaa koskevaa päätöstä. Toimenpiteen 3.3 osalta menojen tukikelpoisuutta koskevat säännöt vahvistetaan Sapard-ohjelmassa,

         ON PÄÄTTÄNYT SEURAAVAA:
   1 artikla
   Luovutaan asetuksen (EY) N:o 1266/1999 12 artiklan 1 kohdassa säädetystä hankkeiden valintaa ja sopimuksia koskevasta komission ennakkohyväksyntävaatimuksesta Romaniassa toimenpiteiden 1.2, 3.2, 3.3 ja 3.5 osalta.
   2 artikla
   Sapard-ohjelman hallinnointi siirretään väliaikaisesti:

               1)

               Romanian maa- ja metsätaloudesta sekä maaseudun kehittämisestä vastaavan ministeriön alaiselle Sapard-virastolle (43 Ştirbei Vodă, Sector 1, Bucharest) toimenpiteen 1.2 ”Laadunvalvonnan ja eläinlääkintä- ja kasvinterveystarkastusten rakenteiden sekä elintarvikkeiden laadun ja kuluttajansuojan parantaminen”, toimenpiteen 3.2 ”Tuottajaryhmittymien perustaminen”, toimenpiteen 3.3 ”Ympäristönsuojeluun ja maaseudun säilyttämiseen soveltuvat maatalouden tuotantomenetelmät” ja toimenpiteen 3.5 ”metsätalous” osalta, sellaisina kuin nämä toimenpiteet määritellään 12 päivänä joulukuuta 2000 tehdyssä komission päätöksessä K(2000) 3742 lopullinen, sellaisena kuin se on viimeksi muutettuna 11 päivänä huhtikuuta 2006 tehdyllä komission päätöksellä K(2006) 1194, hyväksytyssä maataloutta ja maaseudun kehitystä koskevassa erityisohjelmassa;

               2)

               Romanian valtiovarainministeriön kansallisesta rahastosta vastaavalle osastolle (44 Mircea Vodă Bulevard, Bucharest) Sapard-ohjelman toimenpiteiden 1.2, 3.2, 3.3 ja 3.5 täytäntöönpanoon Romaniassa liittyvien rahoitustoimien osalta.

         3 artikla
   Tämän päätöksen perusteella aiheutuville menoille voidaan myöntää yhteisön osarahoitusta ainoastaan, jos ne ovat aiheutuneet tuensaajille tämän päätöksen tekopäivän jälkeen, tai jos sen välineen, jonka perusteella kyseisen hankkeen tuensaajat on nimetty, vahvistamispäivä on myöhempi kuin tämän päätöksen tekopäivä, kyseisen vahvistamispäivän jälkeen. Toteutettavuustutkimusten tai vastaavien tutkimusten osalta tukikelpoisuuden alkamispäivä on kuitenkin 12 päivä joulukuuta 2000. Kaikissa tapauksissa edellytyksenä on, että Sapard-virasto ei suorita maksuja ennen tämän päätöksen tekopäivää.
   4 artikla
   Rajoittamatta mahdollisuutta tehdä päätöksiä tuen myöntämiseksi Sapard-ohjelmasta yksittäisille tuensaajille, Romanian 22 päivänä syyskuuta 2005 päivätyssä kirjeessä nro 70832, joka kirjattiin komissiossa numerolla 29071, ehdottamia menojen tukikelpoisuutta koskevia sääntöjä sovelletaan.

      Tehty Brysselissä 20 päivänä huhtikuuta 2006.

            Komission puolesta

         Mariann FISCHER BOEL

            Komission jäsen

      (1)  EYVL L 161, 26.6.1999, s. 68.

      (2)  EYVL L 161, 26.6.1999, s. 87. Asetus sellaisena kuin se on viimeksi muutettuna asetuksella (EY) N:o 2257/2004 (EUVL L 389, 30.12.2004, s. 1).

      (3)  EYVL L 206, 3.8. 2002, s. 31.

      (4)  EUVL L 321, 6.12.2003, s. 62.

      (5)  EYVL L 253, 7.10.2000, s. 5. Asetus sellaisena kuin se on viimeksi muutettuna asetuksella (EY) N:o 188/2003 (EUVL L 27, 1.2.2003, s. 14).


title: Euroopan keskuspankin päätös (EU) 2015/656, annettu 4 päivänä helmikuuta 2015, ehdoista, joiden täyttyessä luottolaitoksilla on lupa sisällyttää kesken tilikauden ja tilikauden päätteeksi kertyneet voitot ydinpääomaan asetuksen (EU) N:o 575/2013 26 artiklan 2 kohdan mukaisesti (EKP/2015/4)

text:
               25.4.2015

               FI

               Euroopan unionin virallinen lehti

               L 107/76

         EUROOPAN KESKUSPANKIN PÄÄTÖS (EU) 2015/656,
   annettu 4 päivänä helmikuuta 2015,
   ehdoista, joiden täyttyessä luottolaitoksilla on lupa sisällyttää kesken tilikauden ja tilikauden päätteeksi kertyneet voitot ydinpääomaan asetuksen (EU) N:o 575/2013 26 artiklan 2 kohdan mukaisesti (EKP/2015/4)
   EUROOPAN KESKUSPANKIN NEUVOSTO, joka
   ottaa huomioon luottolaitosten vakavaraisuusvalvontaan liittyvää politiikkaa koskevien erityistehtävien antamisesta Euroopan keskuspankille 15 päivänä lokakuuta 2013 annetun neuvoston asetuksen (EU) N:o 1024/2013 (1) ja erityisesti sen 4 artiklan 1 kohdan d alakohdan ja 4 artiklan 3 kohdan toisen alakohdan,
   sekä katsoo seuraavaa:

               (1)

               Euroopan parlamentin ja neuvoston asetuksen (EU) 575/2013 (2) 26 artiklan 2 kohdassa säädetään uudesta menettelystä, jonka mukaan kesken tilikauden ja tilikauden päätteeksi kertyneiden voittojen sisällyttämiseksi ydinpääomaan (CET1) tarvitaan toimivaltaisen viranomaisen lupa ennen kuin laitos on muodollisella päätöksellä vahvistanut tilikauden lopullisen voiton tai tappion. Tällainen lupa myönnetään, jos seuraavat kaksi ehtoa täyttyvät: Laitoksesta riippumattomat henkilöt, jotka vastaavat sen tilintarkastuksesta, ovat todentaneet voitot, ja laitos on osoittanut, että näiden voittojen määrästä on vähennetty kaikki ennakoitavissa olevat kulut tai osingot.

               (2)

               Komission delegoidun asetuksen (EU) N:o 241/2014 (3) 2 ja 3 artiklassa täsmennetään ilmaisun ”ennakoitavissa oleva” merkitys asetuksen (EU) N:o 575/2013 26 artiklan 2 kohdan b alakohtaa sovellettaessa.

               (3)

               Komission täytäntöönpanoasetuksessa (EU) N:o 680/2014 (4) säädetään yhdenmukaisista vaatimuksista vakavaraisuusvalvontaan liittyvää raportointia varten.

               (4)

               Asetuksen (EU) N:o 1024/2013 4 artiklan 1 kohdan d alakohdan mukaan Euroopan keskuspankki (EKP) on toimivaltainen viranomainen, jonka tehtävänä on myöntää sen suorassa valvonnassa oleville luottolaitoksille lupa sisällyttää kesken tilikauden tai tilikauden päätteeksi kertyneet voitot ydinpääomaan edellä mainittujen ehtojen täyttyessä.

               (5)

               Ottaen huomioon, että delegoidussa asetuksessa (EU) N:o 241/2014 säädetään yhdenmukaistetusta menettelystä ennakoitavissa olevien kulujen ja osinkojen vähentämiseksi kesken tilikauden tai tilikauden päätteeksi kertyneistä voitoista asetuksen (EU) N:o 575/2013 26 artiklan 2 kohdassa tarkoitettua lupaa myönnettäessä, lupa kesken tilikauden tai tilikauden päätteeksi kertyneiden voittojen sisällyttämiseksi ydinpääomaan tulisi myöntää tiettyjen ehtojen täyttyessä.

               (6)

               Tapauksissa, joissa ehdot tämän päätöksen soveltamiselle eivät täyty, EKP arvioi tapauskohtaisesti pyynnöt kesken tilikauden tai tilikauden päätteeksi kertyneiden voittojen sisällyttämiseksi ydinpääomaan,

         ON HYVÄKSYNYT TÄMÄN PÄÄTÖKSEN:
   1 artikla
   Kohde ja soveltamisala
   1.   Tässä päätöksessä määritellään ehdot, joiden täyttyessä EKP on päättänyt myöntää luottolaitoksille luvan sisällyttää kesken tilikauden tai tilikauden päätteeksi kertyneet voitot ydinpääomaan asetuksen (EU) N:o 575/2013 26 artiklan 2 kohdan a ja b alakohdan mukaisesti.
   2.   Tämä päätös ei vaikuta luottolaitosten oikeuteen pyytää EKP:lta lupaa kesken tilikauden tai tilikauden päätteeksi kertyneiden voittojen sisällyttämiseksi ydinpääomaan tapauksissa, joita tämä päätös ei koske.
   3.   Tätä päätöstä sovelletaan luottolaitoksiin, joita EKP valvoo suoraan Euroopan keskuspankin asetuksen (EU) N:o 468/2014 (EKP/2014/17) (5) mukaisesti.
   2 artikla
   Määritelmät
   Tässä päätöksessä sovelletaan seuraavia määritelmiä:

               1.

               ’luottolaitoksella’ tarkoitetaan asetuksen (EU) N:o 575/2013 4 artiklan 1 kohdan 1 alakohdassa määriteltyä luottolaitosta, joka on EKP:n valvonnassa;

               2.

               ilmauksella ’konsolidoinnin perusteella’ tarkoitetaan samaa kuin asetuksen (EU) N:o 575/2013 4 artiklan 1 kohdan 48 alakohdan määritelmässä;

               3.

               ilmauksella ’alakonsolidointiryhmän tasolla’ tarkoitetaan samaa kuin asetuksen (EU) N:o 575/2013 4 artiklan 1 kohdan 49 alakohdan määritelmässä;

               4.

               ’konsolidoivalla yhteisöllä’ tarkoitetaan luottolaitosta, jonka on täytettävä asetuksessa (EU) N:o 575/2013 asetetut vaatimukset tapauksesta riippuen konsolidoinnin perusteella tai alakonsolidointiryhmän tasolla asetuksen (EU) N:o 575/2013 11 ja 18 artiklan mukaisesti.

               5.

               ’kesken tilikauden kertyneillä voitoilla’ tarkoitetaan sovellettavassa tilinpäätössäännöstössä määriteltyjä voittoja, jotka lasketaan täyttä tilikautta lyhyemmältä ajanjaksolta ennen kuin luottolaitos on muodollisella päätöksellä vahvistanut sille kertyneen voiton tai tappion;

               6.

               ’tilikauden päätteeksi kertyneillä voitoilla’ tarkoitetaan sovellettavassa tilinpäätössäännöstössä määriteltyjä voittoja, jotka lasketaan täydeltä tilikaudelta ennen kuin luottolaitos on muodollisella päätöksellä vahvistanut sille kertyneen voiton tai tappion;

               7.

               ’konsolidoidulla osinkoprosentilla’ tarkoitetaan seuraavien erien välistä suhdelukua: a) konsolidoivan yhteisön omistajille jaetut osingot, pois lukien osingot, jotka maksetaan sellaisessa muodossa, joka ei pienennä ydinpääomaerien määrää (esim. osinkojen sijaan annetut merkintäoikeudet) ja b) konsolidoivan yhteisön omistajille jaettavissa olevat voitot verojen jälkeen. Jos tiettynä vuonna a:n ja b:n välinen suhdeluku on negatiivinen tai yli 100 prosenttia, osinkoprosentin katsotaan olevan 100. Jos b on tiettynä vuonna nolla, osinkoprosentin katsotaan olevan nolla, jos a on nolla, ja 100, jos a on suurempi kuin nolla.

               8.

               ’yksittäisen laitoksen osinkoprosentilla’ tarkoitetaan seuraavien erien välistä suhdelukua: a) yhteisön omistajille jaetut osingot, pois lukien osingot, jotka maksetaan sellaisessa muodossa, joka ei pienennä ydinpääomaerien määrää (esim. osinkojen sijaan annetut merkintäoikeudet) ja b) voitot verojen jälkeen. Jos tiettynä vuonna a:n ja b:n välinen suhdeluku on negatiivinen tai yli 100 prosenttia, osinkoprosentin katsotaan olevan 100. Jos b on tiettynä vuonna nolla, osinkoprosentin katsotaan olevan nolla, jos a on nolla, ja 100, jos a on suurempi kuin nolla.

         3 artikla
   Lupa sisällyttää kesken tilikauden tai tilikauden päätteeksi kertyneet voitot ydinpääomaan
   1.   Asetuksen (EU) N:o 575/2013 26 artiklan 2 kohtaa sovellettaessa luottolaitoksilla on lupa sisällyttää kesken tilikauden tai tilikauden päätteeksi kertyneet voitot ydinpääomaan ennen kuin luottolaitos on muodollisella päätöksellä vahvistanut sille kyseisenä tilikautena kertyneen voiton tai tappion edellyttäen, että luottolaitos täyttää tämän päätöksen 4 ja 5 artiklassa määritetyt ehdot.
   2.   Jäljempänä 4 ja 5 artiklassa täsmennetyt ehdot on täytettävä ennen täytäntöönpanoasetuksen (EU) N:o 680/2014 3 artiklassa säädettyjen ilmoituspäivämäärien mukaisesti toimitettavaa ilmoitusta omista varoista ja omien varojen vaatimuksista.
   3.   Luottolaitosten, jotka aikovat sisällyttää kesken tilikauden tai tilikauden päätteeksi kertyneet voitot ydinpääomaan, on toimitettava EKP:lle kirje, joka sisältää tämän päätöksen 4 ja 5 artiklassa vaaditut asiakirjat. EKP ilmoittaa luottolaitoksille kolmen työpäivän kuluessa asiaankuuluvat asiakirjat vastaanotettuaan, sisältävätkö asiakirjat tässä päätöksessä vaaditut tiedot.
   4 artikla
   Voittojen todentaminen
   1.   EKP katsoo, että asetuksen (EU) N:o 575/2013 26 artiklan 2 kohdan a alakohdassa oleva vaatimus todentamisesta täyttyy, jos ilmoittava luottolaitos toimittaa EKP:lle ulkopuolisen tilintarkastajansa allekirjoittaman asiakirjan, joka vastaa 3 ja 4 kohdassa täsmennettyjä vaatimuksia.
   2.   Luottolaitokset, jotka ilmoittavat aikomuksestaan sisällyttää kesken tilikauden tai tilikauden päätteeksi kertyneet voitot ydinpääomaan eri konsolidointitasoilla tai yksittäisen laitoksen tasolla, voivat toimittaa 1 kohdassa tarkoitetun asiakirjan korkeimmalla konsolidointitasolla.
   3.   Tilikauden päätteeksi kertyneet voitot on todennettava joko tilintarkastuskertomuksessa tai tukikirjeessä, jossa todetaan, että tilintarkastusta ei ole vielä saatettu loppuun ja että tilintarkastajien tietoon ei ole tullut seikkoja, jotka antaisivat aihetta olettaa, että lopullinen kertomus tulisi sisältämään huomautuksia.
   4.   Kesken tilikauden kertyneiden voittojen todentamiseksi on toimitettava joko tilintarkastuskertomus tai yleisluonteista tarkastusta koskeva kertomus (siten kuin se on määritelty kansainvälisen tilintarkastus- ja varmennusstandardilautakunnan IAASB:n yleisluonteista tarkastusta koskevissa kansainvälisissä standardeissa 2410 tai vastaavissa kansallisella tasolla sovellettavissa standardeissa), tai 3 kohdassa tarkoitettu hallinnollinen kirje, mikäli luottolaitos on todentanut voitot tilintarkastuskertomuksen avulla.
   5 artikla
   Ennakoitavissa olevan kulun tai osingon vähentäminen voitoista
   1.   Jotta luottolaitos voisi osoittaa, että kaikki ennakoitavissa olevat kulut tai osingot on vähennetty voittojen määrästä, sen tulee

               a)

               antaa ilmoitus siitä, että nämä voitot on kirjattu sovellettavassa tilinpäätössäännöstössä täsmennettyjen periaatteiden mukaisesti ja että vakavaraisuuden konsolidoinnin ala ei ole 4 artiklassa tarkoitetussa ulkopuolisen tilintarkastajan antaman asiakirjan mukaista todentamisen alaa merkittävästi laajempi, ja

               b)

               antaa EKP:lle valtuutetun henkilön allekirjoittama asiakirja, jossa eritellään tällaisten kesken tilikauden tai tilikauden päätteeksi kertyneiden voittojen keskeiset osatekijät, mukaan lukien ennakoitavissa olevien kulujen tai osinkojen vähennykset.

         2.   Tapauksissa, joissa kesken tilikauden tai tilikauden päätteeksi kertyneet voitot sisällytetään konsolidoinnin perusteella tai alakonsolidointiryhmän tasolla, konsolidoivan yhteisön on täytettävä 1 kohdassa tarkoitetut vaatimukset.
   3.   Vähennettävien osinkojen on vastattava määrää, jota ylin hallintoelin on muodollisesti ehdottanut tai josta se on muodollisesti päättänyt. Jos muodollista ehdotusta tai päätöstä ei ole vielä tehty, vähennettävän osingon tulee olla suurin seuraavista:

               a)

               sisäisen osingonjakopolitiikan mukaisesti laskettu suurin mahdollinen osinko;

               b)

               tilikautta edeltäneiden kolmen vuoden osinkoprosenttien keskiarvon perusteella laskettu osinko;

               c)

               tilikautta edeltäneen vuoden osinkoprosentin perusteella laskettu osinko.

         4.   Tämä päätös ei kata muuta kuin 3 kohdassa mainittuun menetelmään perustuvaa osinkojen vähennystä.
   5.   Edellä 1 kohdan b alakohtaa sovellettaessa valtuutetulla henkilöllä tarkoitetaan henkilöä, jolle laitoksen ylin hallintoelin on antanut asiaankuuluvan nimenkirjoitusoikeuden.
   6.   Edellä 1 kohtaa sovellettaessa laitosten on käytettävä tämän päätöksen liitteessä olevaa mallikirjettä.
   6 artikla
   Voimaantulo
   1.   Tämä päätös tulee voimaan 6 päivänä helmikuuta 2015.
   2.   Tätä päätöstä sovelletaan täytäntöönpanoasetuksen (EU) N:o 680/2014 2 artiklan mukaisesta raportoinnin viitepäivämäärästä 31.12.2014 lukien.

      Tehty Frankfurt am Mainissa 4 päivänä helmikuuta 2015.

            EKP:n puheenjohtaja

         Mario DRAGHI

      (1)  EUVL L 287, 29.10.2013, s. 63.

      (2)  Euroopan parlamentin ja neuvoston asetus (EU) N:o 575/2013, annettu 26 päivänä kesäkuuta 2013, luottolaitosten ja sijoituspalveluyritysten vakavaraisuusvaatimuksista ja asetuksen (EU) N:o 648/2012 muuttamisesta (EUVL L 176, 27.6.2013, s. 1).

      (3)  Komission delegoitu asetus (EU) N:o 241/2014, annettu 7 päivänä tammikuuta 2014, Euroopan parlamentin ja neuvoston asetuksen (EU) N:o 575/2013 täydentämisestä teknisillä sääntelystandardeilla laitoksia koskevien omien varojen vaatimusten alalla (EUVL L 74, 14.3.2014, s. 8).

      (4)  Komission täytäntöönpanoasetus (EU) N:o 680/2014, annettu 16 päivänä huhtikuuta 2014, Euroopan parlamentin ja neuvoston asetuksen (EU) N:o 575/2013 mukaisista laitosten vakavaraisuusvalvontaan liittyvää raportointia koskevista teknisistä täytäntöönpanostandardeista (EUVL L 191, 28.6.2014, s. 1).

      (5)  Euroopan keskuspankin asetus (EU) N:o 468/2014, annettu 16 päivänä huhtikuuta 2014, kehyksen perustamisesta yhteisen valvontamekanismin puitteissa tehtävälle yhteistyölle EKP:n ja kansallisten toimivaltaisten viranomaisten välillä sekä kansallisten nimettyjen viranomaisten kanssa (YVM-kehysasetus) (EKP/2014/17) (EUVL L 141, 14.5.2014, s. 1).

      LIITE
      [Laitoksen nimi ja tarkemmat tiedot]
      [Yhteisen valvontaryhmän koordinaattorin nimi ja tarkemmat tiedot]
      [Paikka, päiväys]
      [Laitoksen viite]

         Voittojen sisällyttäminen ydinpääomaan (CET1)

      Hyvä [vastaanottaja]
      Euroopan parlamentin ja neuvoston asetuksen (EU) N:o 575/2013 26 artiklan 2 kohdan ja Euroopan keskuspankin päätöksen (EU) 2015/656 (EKP/2015/4) mukaisesti ilmoitan tällä kirjeellä vakavaraisuusvalvontaan liittyvää raportointia varten viitepäivämäärän [säädetty raportoinnin viitepäivämäärä] osalta [laitoksen/pankkiryhmittymän/alaryhmittymän nimi]n aikomuksesta sisällyttää päivältä [taseen päivämäärä] laaditun [väli-/vuotuisen] tilinpäätöksen mukaiset nettovoitot [laitoksen/konsolidointiryhmän] ydinpääomaan.
      Ydinpääomaan sisällytettävät nettovoitot on laskettu seuraavasti:

                  a)

                  jakamaton voitto ennen veroja

                  [0 euroa]

                  b)

                  verot

                  [0 euroa]

                  c)

                  muut valvojan määräämät vähennykset (1)

                  [0 euroa]

                  d)

                  muut ennakoitavissa olevat kulut, jotka eivät sisälly tuloslaskelmaan (2)

                  [0 euroa]

                  e)

                  kulut yhteensä (b + c + d)

                  [0 euroa]

                  f)

                  päätetty tai ehdotettu osinko (3)

                  [0 euroa/tyhjä]

                  g)

                  sisäisen politiikan mukainen osingon enimmäismäärä (4)

                  [0 euroa]

                  h)

                  osinkoprosenttien keskiarvon (tilikautta edeltäneet kolme vuotta) mukaan laskettu osingon määrä (5)

                  [0 euroa]

                  i)

                  tilikautta edeltäneen vuoden osinkoprosentin mukaan laskettu osingon määrä

                  [0 euroa]

                  j)

                  vähennettävä osinko (suurin arvo (g,h,i) jos f on tyhjä; muutoin f)

                  [0 euroa]

                  k)

                  lainsäädännöllisten rajoitusten vaikutus (6)

                  [0 euroa]

                  l)

                  voitto, joka voidaan sisällyttää ydinpääomaan (a – e – j + k)

                  [0 euroa]

            Edellä esitetyn osalta vakuutan, että

                  —

                  edellä olevat luvut ovat parhaan tietoni mukaan oikein;

                  —

                  laitoksesta riippumattomat henkilöt, jotka vastaavat tämän laitoksen tilintarkastuksesta, ovat todentaneet voitot asetuksen (EU) N:o 575/2013 26 artiklan 2 kohdassa ja päätöksessä (EU) 2015/656 (EKP/2015/4) vaaditulla tavalla. Tältä osin liitän tähän kirjeeseen [tilintarkastajan nimi]n laatiman [tilintarkastuskertomuksen/yleisluonteista tarkastusta koskevan kertomuksen/tukikirjeen].

                  —

                  voitot on arvioitu sovellettavassa tilinpäätössäännöstössä täsmennettyjen periaatteiden mukaisesti;

                  —

                  kaikki ennakoitavissa olevat kulut tai osingot on vähennetty voittojen määrästä edellä osoitetulla tavalla;

                  —

                  vähennettävien osinkojen määrä on arvioitu päätöksen (EU) 2015/656 (EKP/2015/4) mukaisesti. Erityisesti todetaan, että vähennettävät osingot perustuvat muodolliseen päätökseen tai ehdotukseen, tai jos muodollista päätöstä tai ehdotusta ei ole saatavilla, suurimpaan seuraavista: i) osinkopolitiikan mukaan suurin mahdollinen maksettavissa oleva osinko; ii) tilikautta edeltäneiden kolmen vuoden osinkoprosenttien keskiarvoon perustuva osinko; iii) tilikautta edeltäneen vuoden osinkoprosenttiin perustuva osinko. Jos ennakoitu osingonmaksu on laskettu käyttäen vaihteluväliä eikä kiinteää arvoa, on käytetty tämän vaihteluvälin ylärajaa;

                  —

                  [laitoksen/pankkiryhmittymän/alaryhmittymän nimi]n ylin hallintoelin sitoutuu tekemään osingonjakoa koskevan ehdotuksen, joka vastaa kaikilta osin yllä olevaa laskelmaa nettovoitoista.

            Ystävällisin terveisin
      [Valtuutetun nimenkirjoittajan nimi ja asema]

         (1)  Delegoidun asetuksen (EU) N:o 241/2014 3 artiklan 1 kohdan b alakohta.

         (2)  Delegoidun asetuksen (EU) N:o 241/2014 3 artiklan 2 kohta.

         (3)  Delegoidun asetuksen (EU) N:o 241/2014 2 artiklan 2 ja 10 kohta. Luvun tulisi olla nolla vain, jos on tehty muodollinen päätös tai ehdotus siitä, että osinkoa ei jaeta. Jos muodollista päätöstä tai ehdotusta ei ole tehty, kohta jätetään tyhjäksi.

         (4)  Delegoidun asetuksen (EU) N:o 241/2014 2 artiklan 4–6 kohta.

         (5)  Delegoidun asetuksen (EU) N:o 241/2014 2 artiklan 7 kohta.

         (6)  Delegoidun asetuksen (EU) N:o 241/2014 2 artiklan 9 kohta.


title: 2013/786/EU: Neuvoston päätös, annettu 16 päivänä joulukuuta 2013 , Euroopan unionin ja Komorien liiton kesken näiden välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta hyväksytyn pöytäkirjan allekirjoittamisesta Euroopan unionin puolesta ja sen väliaikaisesta soveltamisesta

text:
                  21.12.2013

                  FI

                  Euroopan unionin virallinen lehti

                  L 349/4

         NEUVOSTON PÄÄTÖS,
         annettu 16 päivänä joulukuuta 2013,
         Euroopan unionin ja Komorien liiton kesken näiden välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta hyväksytyn pöytäkirjan allekirjoittamisesta Euroopan unionin puolesta ja sen väliaikaisesta soveltamisesta
         (2013/786/EU)
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 43 artiklan yhdessä sen 218 artiklan 5 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:

                     (1)

                     Neuvosto hyväksyi 5 päivänä lokakuuta 2006 Euroopan yhteisön ja Komorien liiton välisen kalastuskumppanuussopimuksen, jäljempänä ’kumppanuussopimus’, antamalla asetuksen (EY) N:o 1563/2006 (1).

                     (2)

                     Kyseiseen kumppanuussopimukseen liittyvän nyt voimassa olevan pöytäkirjan (2) voimassaolo päättyy 30 päivänä joulukuuta 2013.

                     (3)

                     Neuvosto on valtuuttanut komission neuvottelemaan uuden pöytäkirjan, jossa Euroopan unionin aluksille myönnetään kalastusmahdollisuuksia Komorien vesillä. Neuvottelujen päätteeksi uusi pöytäkirja parafoitiin 5 päivänä heinäkuuta 2013.

                     (4)

                     Euroopan unionin alusten kalastustoiminnan jatkumisen varmistamiseksi uutta pöytäkirjaa olisi sovellettava väliaikaisesti 1 päivästä tammikuuta 2014, kunnes sen tekemistä varten tarvittavat menettelyt on saatettu päätökseen.

                     (5)

                     Uusi pöytäkirja olisi allekirjoitettava,

               ON HYVÄKSYNYT TÄMÄN PÄÄTÖKSEN:

            1 artikla
            Annetaan lupa allekirjoittaa Euroopan unionin ja Komorien liiton kesken näiden välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta hyväksytty pöytäkirja, jäljempänä ’pöytäkirja’, Euroopan unionin puolesta sillä varauksella, että mainitun pöytäkirjan tekeminen saatetaan päätökseen.
            Pöytäkirjan teksti on liitetty tähän päätökseen.

            2 artikla
            Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa pöytäkirja Euroopan unionin puolesta.

            3 artikla
            Pöytäkirjaa sovelletaan sen tekemistä varten tarvittavien menettelyjen päätökseen saattamiseen asti väliaikaisesti 1 päivästä tammikuuta 2014.

            4 artikla
            Tämä päätös tulee voimaan päivänä, jona se hyväksytään.

            Tehty Brysselissä 16 päivänä joulukuuta 2013.

                  Neuvoston puolesta

                  Puheenjohtaja

               V. JUKNA

            (1)  Neuvoston asetus (EY) N:o 1563/2006, annettu 5 päivänä lokakuuta 2006, Euroopan yhteisön ja Komorien liiton välisen kalastuskumppanuussopimuksen tekemisestä (EUVL L 290, 20.10.2006, s. 6).

            (2)  Pöytäkirja Euroopan yhteisön ja Komorien liiton välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta (EUVL L 335, 18.12.2010, s. 3).


title: 2014/345/EU: Komission päätös, annettu 6 päivänä kesäkuuta 2014 , ekologisista arviointiperusteista EU-ympäristömerkin myöntämiseksi painotuotteille annetun päätöksen 2012/481/EU muuttamisesta (tiedoksiannettu numerolla C(2014) 3590)  ETA:n kannalta merkityksellinen teksti

text:
               11.6.2014

               FI

               Euroopan unionin virallinen lehti

               L 170/64

         KOMISSION PÄÄTÖS,
   annettu 6 päivänä kesäkuuta 2014,
   ekologisista arviointiperusteista EU-ympäristömerkin myöntämiseksi painotuotteille annetun päätöksen 2012/481/EU muuttamisesta

         (tiedoksiannettu numerolla C(2014) 3590)

   (ETA:n kannalta merkityksellinen teksti)

      (2014/345/EU)

   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon EU-ympäristömerkistä 25 päivänä marraskuuta 2009 annetun Euroopan parlamentin ja neuvoston asetuksen (EY) N:o 66/2010 (1) ja erityisesti sen 8 artiklan 2 kohdan,
   on kuullut Euroopan unionin ympäristömerkintälautakuntaa,
   sekä katsoo seuraavaa:

               (1)

               Komission päätöksessä 2012/481/EU (2) soveltamisalan ulkopuolelle jätetään kartonkimateriaali, jonka paino on yli 400 g/m2, koska kyseisessä päätöksessä edellytetään, että painotuotteet painetaan ainoastaan paperille, jolle on myönnetty EU-ympäristömerkki komission päätöksen 2011/333/EU (3) tai komission päätöksen 2012/448/EU (4) mukaisesti. Tietyissä päätöksen 2012/481/EU soveltamisalaan kuuluvissa tuoteryhmissä, kuten lehtiöissä, muistikirjoissa, harjoitusvihkoissa, kierrelehtiöissä sekä kannellisissa kalentereissa, käytetään kuitenkin kartonkimateriaalia, jonka paino on yli 400 g/m2. Näin ollen arviointiperusteita on ollut mahdotonta panna täytäntöön tiettyjen tuotteiden osalta.

               (2)

               Komission päätöksen 2014/256/EU (5) soveltamisala kattaa paperituotteet, joissa on vähintään 70 painoprosenttia paperia, kartonkia, pahvia tai paperipohjaista materiaalia, ja siinä vahvistetaan vaatimukset kartonkimateriaalille, jonka peruspaino on yli 400 g/m2.

               (3)

               Tässä päätöksessä säädetyt toimenpiteet ovat asetuksen (EY) N:o 66/2010 16 artiklalla perustetun komitean lausunnon mukaiset.

               (4)

               Sen vuoksi päätöstä 2012/481/EU olisi muutettava,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2012/481/EU seuraavasti:

               1)

               Korvataan 1 artiklan 1 kohta seuraavasti:
               ”1.   Tuoteryhmään ”painotuotteet” kuuluvat kaikki painotuotteet, joiden koostumuksesta vähintään 90 painoprosenttia on paperia, kartonkia, pahvia tai paperipohjaista materiaalia, lukuun ottamatta kirjoja, kuvastoja, kirjasia tai lomakkeita, joiden koostumuksesta vähintään 80 painoprosenttia on oltava paperia, kartonkia, pahvia tai paperipohjaista materiaalia. Liitteet, kannet ja kaikki lopullisen painotuotteen painotuoteosat kuuluvat painotuotteeseen.”

               2)

               Korvataan 1 artiklan 3 kohdan c alakohta seuraavasti:

                           ”c)

                           kansiot, kirjekuoret, rengaskansiot ja paperituotteet.”

               3)

               Korvataan 2 artiklan 1 alakohta seuraavasti:

                           ”1)

                           ’kirjoilla’ sidottuja ja/tai nidottuja painotuotteita, joissa on joko kovat tai pehmeät kannet, kuten koulukirjat, kauno- tai tietokirjat, raportit, käsikirjat ja taskukirjat. Kirjoina ei pidetä aikakausjulkaisuja, esitteitä, aikakauslehtiä, säännöllisesti julkaistavia kuvastoja ja vuosikertomuksia;”.

               4)

               Korvataan 2 artiklan 9 alakohta seuraavasti:

                           ”9)

                           ’painotuotteella’ tuotetta, joka on valmistettu painomateriaalista. Valmistusprosessi koostuu painamisesta paperille. Valmistukseen voi lisäksi kuulua viimeistely, esimerkiksi taitto, leimaus ja leikkaus tai kokoaminen käyttäen liimaa, kansia ja nidontaa. Painotuotteisiin kuuluvat sanomalehdet, mainosmateriaalit ja tiedotteet, aikakauslehdet, kuvastot, kirjat, lehtiset, esitteet, julisteet, käyntikortit ja nimilaput;”.

               5)

               Muutetaan päätöksen 2012/481/EU liitteessä oleva arviointiperuste 3:

                  ”Arviointiperuste 3 — Kierrätettävyys

               Painotuotteen on oltava kierrätettävissä. Painotuotteen on oltava siistattavissa ja sen muusta kuin paperista valmistettujen osien on oltava helposti poistettavissa sen varmistamiseksi, etteivät nämä osat vaikeuta kierrätysprosessia.

                           a)

                           Märkälujitteita voidaan käyttää ainoastaan, jos valmiin tuotteen kierrätettävyys voidaan osoittaa.

                           b)

                           Liimoja voidaan käyttää ainoastaan, jos niiden poistettavuus voidaan osoittaa.

                           c)

                           Pinnoitelakkoja ja laminointia, mukaan lukien polyeteeni ja/tai polyeteeni/polypropyleeni, voidaan käyttää ainoastaan kirjojen, aikakauslehtien ja kuvastojen kansissa.

                           d)

                           Siistattavuus on osoitettava.

                     Arviointi ja todentaminen: Hakijan on toimitettava märkälujitteen kierrätettävyyttä ja liimojen poistettavuutta koskevat testitulokset. Referenssitestit ovat PTS method PTS-RH 021/97 (märkälujitteet), INGEDE Method 12 (liukenemattomien liimojen poistettavuus) tai vastaavat testimenetelmät. Siistattavuus on osoitettava Euroopan kierrätyspaperineuvoston ”Deinking Scorecard” -menetelmällä (6) tai vastaavilla testimenetelmillä. Testit on suoritettava kolmelle paperityypille: päällystämätön, päällystetty ja pintaliimattu paperi. Jos painomustetyyppiä myydään vain yhtä tai kahta paperityyppiä varten, on riittävää testata vain kyseessä oleva paperityyppi/olevat paperityypit. Hakijan on annettava vakuutus siitä, että päällystetyt ja laminoidut painotuotteet ovat 3 kohdan c alakohdan vaatimusten mukaisia. Jos osa painotuotetta on helposti irrotettavissa (esimerkiksi muovipäällinen), kierrätettävyystesti voidaan tehdä ilman tätä osaa. Paperinkeräysyhtiön, kierrätysyrityksen tai vastaavan organisaation on annettava vakuutus siitä, että muusta kuin paperista valmistetut osat on helppo poistaa. Lisäksi voidaan käyttää testimenetelmiä, joiden osalta toimivaltainen ja riippumaton kolmas osapuoli on osoittanut, että niillä saadaan vastaavia tuloksia.

                  (6)  Assessment of Print Product Recyclability — Deinkability Score — User's Manual, ks. internetosoite www.paperrecovery.org, kohta ”Publications”.”"

         2 artikla
   Tämä päätös on osoitettu kaikille jäsenvaltioille.

      Tehty Brysselissä 6 päivänä kesäkuuta 2014.

            Komission puolesta

         Janez POTOČNIK

            Komission jäsen

      (1)  EUVL L 27, 30.1.2010, s. 1.

      (2)  Komission päätös 2012/481/EU, annettu 16 päivänä elokuuta 2012, ekologisista arviointiperusteista EU-ympäristömerkin myöntämiseksi painotuotteille (EUVL L 223, 21.8.2012, s. 55).

      (3)  Komission päätös 2011/333/EU, annettu 7 päivänä kesäkuuta 2011, ekologisista arviointiperusteista EU-ympäristömerkin myöntämiseksi kopio- ja painopapereille (EUVL L 149, 8.6.2011, s. 12).

      (4)  Komission päätös 2012/448/EU, annettu 12 päivänä heinäkuuta 2012, ekologisista arviointiperusteista EU-ympäristömerkin myöntämiseksi sanomalehtipaperille (EUVL L 202, 28.7.2012, s. 26).

      (5)  Komission päätös 2014/256/EU, annettu 2 päivänä toukokuuta 2014, ekologisista arviointiperusteista EU-ympäristömerkin myöntämiseksi jalostetuille paperituotteille (EUVL L 135, 8.5.2014, s. 24).


Avis juridique important

|

32001D0505

2001/505/EY: Neuvoston päätös, tehty 26 päivänä kesäkuuta 2001, Euroopan yhteisön sitoutumisesta soveltamaan Yhdistyneiden Kansakuntien Euroopan talouskomission sääntöä N:o 105 vaarallisten aineiden kuljetukseen tarkoitettujen ajoneuvojen tyyppihyväksynnästä niiden erityisten rakenneominaisuuksien osalta

Virallinen lehti nro L 183 , 06/07/2001 s. 0033 - 0033

Neuvoston päätös,tehty 26 päivänä kesäkuuta 2001,Euroopan yhteisön sitoutumisesta soveltamaan Yhdistyneiden Kansakuntien Euroopan talouskomission sääntöä N:o 105 vaarallisten aineiden kuljetukseen tarkoitettujen ajoneuvojen tyyppihyväksynnästä niiden erityisten rakenneominaisuuksien osalta(2001/505/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon Euroopan yhteisön liittymisestä Yhdistyneiden Kansakuntien Euroopan talouskomission sopimukseen pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymisestä sekä näiden vaatimusten mukaisesti annettujen hyväksymisien vastavuoroista tunnustamista koskevista ehdoista (vuoden 1958 tarkistettu sopimus) 27 päivänä marraskuuta 1997 tehdyn neuvoston päätöksen 97/836/EY(1) ja erityisesti sen 3 artiklan 3 kohdan ja 4 artiklan 2 kohdan toisen luetelmakohdan,ottaa huomioon komission ehdotuksen(2),ottaa huomioon Euroopan parlamentin puoltavan lausunnon(3),sekä katsoo seuraavaa:(1) Vaarallisten aineiden kuljetukseen tarkoitettujen ajoneuvojen tyyppihyväksyntää niiden erityisten rakenneominaisuuksien osalta koskevan Yhdistyneiden Kansakuntien Euroopan talouskomission säännön N:o 105 yhdenmukaisten vaatimusten tarkoituksena on poistaa sopimuspuolten välisen moottoriajoneuvojen kaupan tekniset esteet vaarallisten aineiden kuljetukseen tarkoitettujen ajoneuvojen erityisten rakenneominaisuuksien osalta ja taata korkea turvallisuuden ja ympäristönsuojelun taso.(2) Sääntö N:o 105 on annettu tiedoksi sopimuspuolille, ja se on tullut voimaan siinä vahvistettuna päivänä tai vahvistettuina päivinä vuoden 1958 tarkistettuun sopimukseen liitettävänä sääntönä kaikkien niiden sopimuspuolten osalta, jotka eivät ole ilmoittaneet, että ne eivät hyväksy sääntöä.(3) On tarpeen, että säännöstä N:o 105 tulee osa yhteisön moottoriajoneuvojen tyyppihyväksyntäjärjestelmää ja että se siten täydentää voimassa olevaa yhteisön lainsäädäntöä,ON PÄÄTTÄNYT SEURAAVAA:Ainoa artiklaEuroopan yhteisö sitoutuu soveltamaan Yhdistyneiden Kansakuntien Euroopan talouskomission sääntöä N:o 105 vaarallisten aineiden kuljetukseen tarkoitettujen ajoneuvojen tyyppihyväksynnästä niiden erityisten rakenneominaisuuksien osalta.Säännön teksti on tämän päätöksen liitteenä(4).Tehty Luxemburgissa 26 päivänä kesäkuuta 2001.Neuvoston puolestaPuheenjohtajaT. Östros(1) EYVL L 346, 17.12.1997, s. 78.(2) EYVL C 274 E, 26.9.2000, s. 76.(3) Lausunto annettu 15. toukokuuta 2001 (ei vielä julkaistu virallisessa lehdessä).(4) Sääntö julkaistaan myöhemmin EYVL:ssä.


title: 2007/620/EY,Euratom: Neuvoston päätös, tehty 26 päivänä syyskuuta 2007 , Euroopan talous- ja sosiaalikomitean latvialaisen jäsenen nimeämisestä

text:
               28.9.2007

               FI

               Euroopan unionin virallinen lehti

               L 253/37

      NEUVOSTON PÄÄTÖS,
   tehty 26 päivänä syyskuuta 2007,
   Euroopan talous- ja sosiaalikomitean latvialaisen jäsenen nimeämisestä
   (2007/620/EY, Euratom)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 259 artiklan,
   ottaa huomioon Euroopan atomienergiayhtiön perustamissopimuksen ja erityisesti sen 167 artiklan,
   ottaa huomioon Euroopan talous- ja sosiaalikomitean tšekkiläisten, saksalaisten, virolaisten, espanjalaisten, ranskalaisten, italialaisten, latvialaisten, liettualaisten, luxemburgilaisten, unkarilaisten, maltalaisten, itävaltalaisten, slovenialaisten ja slovakialaisten jäsenten nimeämisestä 21 päivänä syyskuuta 2006 alkavaksi ja 20 päivänä syyskuuta 2010 päättyväksi toimikaudeksi 11 päivänä heinäkuuta 2006 tehdyn neuvoston päätöksen 2006/524/EY, Euratom (1),
   ottaa huomioon Latvian hallituksen esittämän ehdokkaan,
   ottaa huomioon komission lausunnon,
   sekä katsoo, että Euroopan talous- ja sosiaalikomiteassa on vapautunut latvialaisen jäsenen paikka Andris BĒRZIŅŠin erottua,
   ON PÄÄTTÄNYT SEURAAVAA:
   1 artikla
   Nimetään Gundars STRAUTMANIS Euroopan talous- ja sosiaalikomitean jäseneksi Andris BĒRZIŅŠin tilalle tämän jäljellä olevaksi toimikaudeksi eli 20 päivään syyskuuta 2010.
   2 artikla
   Tämä päätös tulee voimaan päivänä, jona se tehdään.

      Tehty Brysselissä 26 päivänä syyskuuta 2007.

            Neuvoston puolesta

            Puheenjohtaja

         J. SILVA

      (1)  EUVL L 207, 28.7.2006, s. 30.


Avis juridique important

|

32000D0209(02)

Neuvoston päätös, tehty 31 päivänä tammikuuta 2000, Euratomin hankintakeskuksen neuvoa-antavan komitean jäsenen nimeämisestä

Virallinen lehti nro C 037 , 09/02/2000 s. 0002 - 0002

NEUVOSTON PÄÄTÖS,tehty 31 päivänä tammikuuta 2000,Euratomin hankintakeskuksen neuvoa-antavan komitean jäsenen nimeämisestä(2000/C 37/02)EUROOPAN UNIONIN NEUVOSTO, jokaottaa huomioon Euroopan atomienergiayhteisön perustamissopimuksen ja erityisesti sen 54 artiklan 2 ja 3 kohdan,ottaa huomioon Euratomin hakintakeskuksen perussäännön(1) X artiklan sellaisena kuin se on viimeksi muutettuna 1 päivänä tammikuuta 1995 tehdyllä päätöksellä 95/1/EY/Euratom/EHTY(2),ottaa huomioon 14 päivänä kesäkuuta 1999 tehdyn päätöksen Euratomin hankintakeskuksen neuvoa-antavan komitean jäsenten nimeämisestä(3),ottaa huomioon komission lausunnon,sekä katsoo, ettäedellä mainitussa komiteassa on vapautunut jäsenen paikka Diego Molina Oteron erottua, mistä neuvosto sai tiedon 28 päivänä toukokuuta 1999,on aiheellista täyttää kyseinen paikka, jaEspanjan hallitus esitti ehdokkaan 28 päivänä toukokuuta 1999,ON PÄÄTTÄNYT SEURAAVAA:Ainoa artiklaNimetään Enrique Valero Abad Euratomin hankintakeskuksen neuvoa-antavan komitean jäseneksi kyseisen komitean jäljellä olevaksi toimikaudeksi eli 28 päivään maaliskuuta 2001 saakka.Tehty Brysselissä 31 päivänä tammikuuta 2000.Neuvoston puolestaPuheenjohtajaJ. PINA MOURA(1) EYVL 27, 6.12.1958, s. 534/58.(2) EYVL L 1, 1.1.1995, s. 1.(3) EYVL C 186, 2.7.1999, s. 1.


title: 2011/167/EU: Neuvoston päätös, annettu 10 päivänä maaliskuuta 2011 , luvan antamisesta tiiviimpään yhteistyöhön yhtenäisen patenttisuojan luomiseksi

text:
               22.3.2011

               FI

               Euroopan unionin virallinen lehti

               L 76/53

         NEUVOSTON PÄÄTÖS,
   annettu 10 päivänä maaliskuuta 2011,
   luvan antamisesta tiiviimpään yhteistyöhön yhtenäisen patenttisuojan luomiseksi
   (2011/167/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 329 artiklan 1 kohdan,
   ottaa huomioon Belgian kuningaskunnan, Bulgarian tasavallan, Tšekin tasavallan, Tanskan kuningaskunnan, Saksan liittotasavallan, Viron tasavallan, Irlannin, Helleenien tasavallan, Ranskan tasavallan, Kyproksen tasavallan, Latvian tasavallan, Liettuan tasavallan, Luxemburgin suurherttuakunnan, Unkarin tasavallan, Maltan, Alankomaiden kuningaskunnan, Itävallan tasavallan, Puolan tasavallan, Portugalin tasavallan, Romanian, Slovenian tasavallan, Slovakian tasavallan, Suomen tasavallan, Ruotsin kuningaskunnan sekä Ison-Britannian ja Pohjois-Irlannin yhdistyneen kuningaskunnan esittämät pyynnöt,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän,
   sekä katsoo seuraavaa:

               (1)

               Euroopan unionista tehdyn sopimuksen, jäljempänä ’SEU-sopimus’, 3 artiklan 3 kohdan mukaan unioni toteuttaa sisämarkkinat, pyrkii Euroopan kestävään kehitykseen, jonka perustana on tasapainoinen talouskasvu, sekä edistää tieteellistä ja teknistä kehitystä. Sellaisten oikeudellisten edellytysten luominen, joiden avulla yritykset voivat mukauttaa tuotteidensa tuotanto- ja jakelutoiminnan yli kansallisten rajojen ja jotka tarjoavat yrityksille enemmän valinnanvapautta ja mahdollisuuksia, edistää tämän tavoitteen saavuttamista. Yhtenäisen patentin, jolla on yhdenmukaiset vaikutukset kaikkialla unionissa, olisi kuuluttava yritysten käytettävissä oleviin oikeudellisiin välineisiin.

               (2)

               Euroopan unionin toiminnasta tehdyn sopimuksen, jäljempänä ’SEUT-sopimus’, 118 artiklan mukaan sisämarkkinoiden toteuttamisen tai toiminnan yhteydessä toimenpiteisiin olisi kuuluttava yhdenmukaisen patenttisuojan luominen kaikkialla unionissa sekä unionin laajuisten keskitettyjen luvananto-, yhteensovittamis- ja valvontajärjestelmien muodostaminen.

               (3)

               Komissio antoi 5 päivänä heinäkuuta 2000 ehdotuksen yhteisöpatenttia koskevaksi neuvoston asetukseksi, jonka tavoitteena oli luoda yhtenäinen patentti yhdenmukaisen suojan tarjoamiseksi kaikkialla unionissa. Komissio antoi 30 päivänä kesäkuuta 2010 ehdotuksen neuvoston asetukseksi kääntämistä koskevista järjestelyistä Euroopan unionin patentin osalta, jäljempänä ’ehdotus asetukseksi kääntämistä koskevista järjestelyistä’, ja ehdotti siinä Euroopan unionin patenttiin sovellettavia kääntämistä koskevia järjestelyjä.

               (4)

               Neuvoston istunnossa 10 päivänä marraskuuta 2010 todettiin, että ehdotuksesta asetukseksi kääntämistä koskevista järjestelyistä ei päästy yksimielisyyteen, jonka pohjalta ehdotuksen käsittelyä olisi voitu jatkaa. Joulukuun 10 päivänä 2010 vahvistettiin, että yksimielisyyden saavuttaminen ei ole tuolloin eikä lähitulevaisuudessa mahdollista ylipääsemättömien vaikeuksien vuoksi. Koska ehdotuksesta asetukseksi kääntämistä koskevista järjestelyistä on päästävä sopimukseen, jotta unionin yhtenäisestä patenttisuojasta voidaan sopia lopullisesti, todetaan, että tavoitteeksi asetettua unionin yhtenäisen patenttisuojan luomista ei voitu saavuttaa kohtuullisessa ajassa soveltamalla asiaa koskevia perussopimusten määräyksiä.

               (5)

               Tässä tilanteessa kaksitoista jäsenvaltiota eli Tanska, Saksa, Viro, Ranska, Liettua, Luxemburg, Alankomaat, Puola, Slovenia, Suomi, Ruotsi ja Yhdistynyt kuningaskunta esittivät komissiolle 7, 8 ja 13 päivänä joulukuuta 2010 päivätyillä kirjeillä pyynnöt, joissa ne ilmoittivat, että ne haluavat aloittaa toistensa kanssa tiiviimmän yhteistyön yhtenäisen patenttisuojan luomiseksi olemassa olevien ehdotusten pohjalta, joita kyseiset jäsenvaltiot olivat kannattaneet neuvottelujen aikana, ja että komission olisi annettava neuvostolle tätä koskeva ehdotus. Pyynnöt vahvistettiin 10 päivänä joulukuuta 2010 pidetyssä neuvoston istunnossa. Samanaikaisesti kolmetoista muuta jäsenvaltiota eli Belgia, Bulgaria, Tšekki, Irlanti, Kreikka, Kypros, Latvia, Unkari, Malta, Itävalta, Portugali, Romania ja Slovakia on kirjoittanut komissiolle ja ilmoittanut haluavansa myös osallistua kaavailtuun tiiviimpään yhteistyöhön. Tiiviimpää yhteistyötä on pyytänyt yhteensä kaksikymmentäviisi jäsenvaltiota.

               (6)

               Tiiviimmällä yhteistyöllä olisi saatava aikaan oikeudellinen kehys, jota tarvitaan yhtenäisen patenttisuojan luomiseksi yhteistyöhön osallistuvissa jäsenvaltioissa, sekä varmistettava, että yritykset kaikkialla unionissa voivat parantaa kilpailukykyään hakemalla yhdenmukaista patenttisuojaa yhteistyöhön osallistuvissa jäsenvaltioissa; tiiviimmällä yhteistyöllä olisi myös edistettävä tieteellistä ja teknistä kehitystä.

               (7)

               Tiiviimmällä yhteistyöllä olisi pyrittävä luomaan yhtenäinen patentti, joka tarjoaisi yhdenmukaisen suojan yhteistyöhön osallistuvien jäsenvaltioiden alueilla ja jonka Euroopan patenttivirasto (EPO) myöntäisi kaikkien näiden jäsenvaltioiden osalta. Yhtenäiseen patenttiin olisi liityttävä yksinkertaiset ja kustannustehokkaat kääntämistä koskevat järjestelyt, jotka vastaisivat niitä järjestelyjä, joita esitetään komission 30 päivänä kesäkuuta 2010 antamassa ehdotuksessa neuvoston asetukseksi kääntämistä koskevista järjestelyistä Euroopan unionin patentin osalta, ja joissa otettaisiin huomioon puheenjohtajavaltion marraskuussa 2010 ehdottamat kompromissin ainekset, jotka saivat neuvostossa laajaa kannatusta. Kääntämistä koskevissa järjestelyissä säilytettäisiin mahdollisuus jättää EPOlle patenttihakemuksia millä tahansa unionin kielellä ja varmistettaisiin niiden kustannusten korvaaminen, jotka liittyvät muilla kuin EPOn virallisilla kielillä jätettyjen hakemusten kääntämiseen. Patentti, jolla olisi yhtenäinen vaikutus, olisi myönnettävä ainoastaan yhdellä EPOn virallisella kielellä Eurooppapatenttien myöntämisestä tehdyn yleissopimuksen (Euroopan patenttisopimus) mukaisesti. Muita käännöksiä ei vaadittaisi, sanotun kuitenkaan rajoittamatta sellaisia ylimääräisiä käännöksiä koskevia oikeasuhteisia ja tilapäisiä siirtymäjärjestelyjä, joilla ei olisi oikeusvaikutusta ja joita käytettäisiin ainoastaan tiedotustarkoituksiin. Siirtymäjärjestelyt päättyisivät joka tapauksessa, kun saatavilla on laadukkaita konekäännöksiä, joille tehdään objektiivinen laadun arviointi. Riitatapauksessa patentinhaltijaan sovellettaisiin pakollisia käännösvaatimuksia.

               (8)

               SEU-sopimuksen 20 artiklassa sekä SEUT-sopimuksen 326 ja 329 artiklassa vahvistetut edellytykset täyttyvät.

               (9)

               Ala, jolla tiiviimpää yhteistyötä tehtäisiin, eli sellaisista toimenpiteistä säätäminen, joilla luodaan yhtenäinen patentti suojan varmistamiseksi unionissa ja joilla muodostetaan keskitetyt luvananto-, yhteensovittamis- ja valvontajärjestelmät unionin tasolla, määritetään SEUT-sopimuksen 118 artiklassa perussopimusten soveltamisalaan kuuluvaksi alaksi.

               (10)

               Neuvoston istunnossa 10 päivänä marraskuuta 2010 todettiin ja neuvoston istunnossa 10 päivänä joulukuuta 2010 vahvistettiin, että koko unioni ei voi kohtuullisessa ajassa saavuttaa tavoitteeksi asetettua yhtenäisen patenttisuojan luomista unionissa, minkä vuoksi SEU-sopimuksen 20 artiklan 2 kohdassa vahvistettu vaatimus, jonka mukaan tiiviimpi yhteistyö hyväksytään vasta viimeisenä keinona, täyttyy.

               (11)

               Yhtenäisen patenttisuojan luomiseen liittyvän tiiviimmän yhteistyön tavoitteena on edistää tieteellistä ja teknistä kehitystä sekä sisämarkkinoiden toimintaa. Yhtenäisen patenttisuojan luominen ryhmälle jäsenvaltioita parantaisi patenttisuojan tasoa antamalla mahdollisuuden saada yhdenmukainen patenttisuoja yhteistyöhön osallistuvien jäsenvaltioiden alueilla sekä poistaisi kustannukset ja monimutkaiset menettelyt kyseessä olevien alueiden osalta. Näin ollen se edistää unionin tavoitteiden saavuttamista, suojelee sen etuja ja vahvistaa sen yhdentymiskehitystä SEU-sopimuksen 20 artiklan 1 kohdan mukaisesti.

               (12)

               Yhtenäisen patenttisuojan luomista ei ole sisällytetty SEUT-sopimuksen 3 artiklan 1 kohdassa vahvistettuun luetteloon aloista, joilla unionilla on yksinomainen toimivalta. Eurooppalaisten teollis- ja tekijänoikeuksien luomisen oikeusperustana on SEUT-sopimuksen 118 artikla, joka sisältyy VII osaston (Kilpailua, verotusta ja lainsäädännön lähentämistä koskevat yhteiset säännöt) 3 lukuun (Lainsäädännön lähentäminen) ja jossa viitataan erityisesti sisämarkkinoiden toteuttamiseen ja toimintaan, joka on SEUT-sopimuksen 4 artiklan mukaan yksi unionin jaettuun toimivaltaan kuuluvista aloista. Sen vuoksi yhtenäisen patenttisuojan luominen, mukaan lukien sovellettavat kääntämistä koskevat järjestelyt, kuuluvat unionin muuhun kuin yksinomaiseen toimivaltaan.

               (13)

               Yhtenäisen patenttisuojan luomiseen liittyvä tiiviimpi yhteistyö on perussopimusten ja unionin oikeuden mukaista, eikä se haittaa sisämarkkinoita eikä taloudellista, sosiaalista tai alueellista yhteenkuuluvuutta. Se ei luo esteitä eikä aiheuta syrjintää jäsenvaltioiden välisessä kaupankäynnissä eikä vääristä niiden välistä kilpailua.

               (14)

               Yhtenäisen patenttisuojan luomiseen liittyvässä tiiviimmässä yhteistyössä kunnioitetaan niiden jäsenvaltioiden toimivaltaa, oikeuksia ja velvoitteita, jotka eivät osallistu siihen. Mahdollisuus saada yhtenäinen patenttisuoja yhteistyöhön osallistuvien jäsenvaltioiden alueilla ei vaikuta patenttisuojan saatavuuteen tai edellytyksiin yhteistyöhön osallistumattomien jäsenvaltioiden alueilla. Viimeksi mainituista jäsenvaltioista olevilla yrityksillä olisi lisäksi oltava mahdollisuus saada yhtenäinen patenttisuoja yhteistyöhön osallistuvien jäsenvaltioiden alueilla samoilla edellytyksillä kuin yhteistyöhön osallistuvista jäsenvaltioista olevilla yrityksillä. Yhteistyöhön osallistumattomien jäsenvaltioiden nykyiset säännöt, joissa vahvistetaan patenttisuojan saamisen edellytykset niiden alueella, säilyvät ennallaan.

               (15)

               Yhtenäisen patenttisuojan luomiseen liittyvä tiiviimpi yhteistyö olisi erityisesti unionin patenttioikeuden mukaista, sillä tiiviimmässä yhteistyössä noudatettaisiin aiempaa unionin säännöstöä.

               (16)

               Kaikki jäsenvaltiot, jotka ovat tässä päätöksessä vahvistettujen osallistumisehtojen lisäksi valmiita noudattamaan yhtenäisen patenttisuojan luomiseen liittyvän tiiviimmän yhteistyön yhteydessä jo annettuja säädöksiä, voivat milloin tahansa liittyä tähän yhteistyöhön SEUT-sopimuksen 328 artiklan mukaisesti,

         ON HYVÄKSYNYT TÄMÄN PÄÄTÖKSEN:
   1 artikla
   Annetaan Belgian kuningaskunnalle, Bulgarian tasavallalle, Tšekin tasavallalle, Tanskan kuningaskunnalle, Saksan liittotasavallalle, Viron tasavallalle, Irlannille, Helleenien tasavallalle, Ranskan tasavallalle, Kyproksen tasavallalle, Latvian tasavallalle, Liettuan tasavallalle, Luxemburgin suurherttuakunnalle, Unkarin tasavallalle, Maltalle, Alankomaiden kuningaskunnalle, Itävallan tasavallalle, Puolan tasavallalle, Portugalin tasavallalle, Romanialle, Slovenian tasavallalle, Slovakian tasavallalle, Suomen tasavallalle, Ruotsin kuningaskunnalle sekä Ison-Britannian ja Pohjois-Irlannin yhdistyneelle kuningaskunnalle lupa aloittaa toistensa kanssa tiiviimpi yhteistyö yhtenäisen patenttisuojan luomiseksi asiaa koskevien perussopimusten määräysten mukaisesti.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 10 päivänä maaliskuuta 2011.

            Neuvoston puolesta

            Puheenjohtaja

         CSÉFALVAY Z.


title: 2011/726/: Euroopan parlamentin ja neuvoston päätös, annettu 25 päivänä lokakuuta 2011 , Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2010/026 PT/Rohde, Portugali)

text:
               8.11.2011

               FI

               Euroopan unionin virallinen lehti

               L 289/32

         EUROOPAN PARLAMENTIN JA NEUVOSTON PÄÄTÖS,
   annettu 25 päivänä lokakuuta 2011,
   Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2010/026 PT/Rohde, Portugali)
   (2011/726/EU)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan unionin toiminnasta tehdyn sopimuksen,
   ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen (1) ja erityisesti sen 28 kohdan,
   ottavat huomioon Euroopan globalisaatiorahaston perustamisesta 20. joulukuuta 2006 annetun Euroopan parlamentin ja neuvoston asetuksen (EY) N:o 1927/2006 (2) ja erityisesti sen 12 artiklan 3 kohdan,
   ottavat huomioon Euroopan komission ehdotuksen,
   sekä katsovat seuraavaa:

               (1)

               Euroopan globalisaatiorahasto, jäljempänä ’EGR’, on perustettu lisätuen tarjoamiseksi työntekijöille, jotka on vähennetty globalisaatiosta johtuvien maailmankaupan huomattavien rakenteellisten muutosten seurauksena, ja heidän auttamisekseen työmarkkinoille uudelleen integroitumisessa.

               (2)

               EGR:n toimialaa laajennettiin niin, että 1 päivästä toukokuuta 2009 alkaen toimitettujen hakemusten johdosta tukea voidaan myöntää myös työntekijöille, jotka on irtisanottu maailmanlaajuisen rahoitus- ja talouskriisin välittömänä seurauksena.

               (3)

               Toukokuun 17 päivänä 2006 tehdyn toimielinten sopimuksen mukaisesti EGR:n varoja voidaan ottaa käyttöön vuosittain enintään 500 miljoonaa euroa.

               (4)

               Portugali teki 26 päivänä marraskuuta 2010 EGR:n varojen käyttöä koskevan hakemuksen Rohden irtisanomisten perusteella ja täydensi hakemusta lisätiedoin 19 päivään toukokuuta 2011 asti. Hakemus on asetuksen (EY) N:o 1927/2006 10 artiklassa säädettyjen rahoitustuen vahvistamista koskevien vaatimusten mukainen. Näin ollen komissio ehdottaa, että varoja otetaan käyttöön 1 449 500 euroa.

               (5)

               Tämän vuoksi EGR:stä olisi otettava käyttöön varoja rahoitustuen antamiseksi Portugalin hakemuksen perusteella,

         OVAT HYVÄKSYNEET TÄMÄN PÄÄTÖKSEN:
   1 artikla
   Euroopan globalisaatiorahastosta otetaan käyttöön 1 449 500 euroa maksusitoumusmäärärahoina ja maksumäärärahoina osana varainhoitovuotta 2011 koskevaa Euroopan unionin yleistä talousarviota.
   2 artikla
   Tämä päätös julkaistaan Euroopan unionin virallisessa lehdessä.

      Tehty Strasbourgissa 25 päivänä lokakuuta 2011.

            Euroopan parlamentin puolesta

            Puhemies

         J. BUZEK

            Neuvoston puolesta

            Puheenjohtaja

         M. DOWGIELEWICZ

      (1)  EUVL C 139, 14.6.2006, s. 1.

      (2)  EUVL L 406, 30.12.2006, s. 1.